als_Latn dik_Latn ron_Latn
Nisja e luftës ne Siri është vetëm çështje kohe. Shtetet e Bashkuara te Amerikës, qe kane vendosur luftanijet ne detin Mesdhe, janë vetëm ne pritje te konkluzioneve te raportit te eksperteve te OKB-se para se te urdhërohen për sulme. Gazeta britanike “The Telegraph” shkruan se menjëherë pas publikimit te raportit pas 48 orësh, Britania dhe SHBA-ja do te mbledhin Këshillin e Sigurimit për te vendosur nisjen e një lufte te re ne këtë rajon. Sipas mediave, ne seancën e jashtëzakonshëm qe do te mbahet ne Nju Jork, SHBA-te, dhe BE, me ne krye Britaninë, si dhe Turqia pritet te hasin rezistencën e Rusisë, qe kërkon një zgjidhje diplomatike. Megjithatë, ky qëndrim i Moskës zyrtare deri me tani lidhet me argumentin se përdorimi i armeve me lende kimike ne Siri është i orkestruar nga rebelet. Britanikja “The Telegraph” shkruan dhe per ekzistencën e një plani operativ mes aleateve ndërkombëtare qe pritet te ndodhe ne fillim te javës se ardhshme. Ne shkrim thuhet se ShBA dhe Britania do te sulmojnë me raketa nga deti ne objektiva te mirepercaktuara, ndërsa avionet franceze, do te jene te paret qe do te fluturojnë mbi hapësirën ajrore siriane. Ky plan nuk është përjashtuar as nga Ministri i Jashtëm i Britanisë William Hag, përkundrazi, ai tha se mes ushtrive te forcave aleate nuk ka asnjë dallim. Por nje sulm frontal ndaj Sirisë do te trazoje edhe gjithë rajonin e lindjes se mesme për shkak te reagimit te pritshëm te Iranit si dhe sjelljes se vendeve te ligës arabe.
als_Latn